Deg umahil-a, ad d-nawi awal ɣef usentel n lɣerba deg tmedyazt d usugnan i yurzen ɣur-s. Mačči d yiwen neɣ d sin i yessefran fell-as imi d tamsalt i iceɣben timetti taqbaylit d yimdanen i yettidiren deg-s seg zik n zik armi d ass-a. Di tmedyazt timawit, ma nefka-d amedya n tmedyazt tudrigt1, aṭas n yisefra ttmeslayen-d ɣef lfiraq d lmeḥna i tettidir tmeṭṭut taqbaylit mi ara tettraǧǧu tuɣalin n uɣrib. Asentel-a ireṣṣa diɣen deg yisefra n kra n yimedyazen yettwassnen akka am Si Muḥend U Mḥend2 d Si Lbacir